Ramón Area Carracedo

Ramón Area Carracedo, nado en Ourense en 1969, é un médico psiquiatra e escritor galego.

 Traxectoria 
Ramón Area Carracedo estudou medicina na Universidade de Santiago de Compostela. Con posterioridade, fixo a especialidade de psiquiatría na cátedra do antigo Hospital Xeral de Galicia en Santiago, para traballar, máis tarde, no Hospital Calde de Lugo durante un longo período de tempo que o marcaría profundamente, tanto no profesional como no persoal.Ramón Area Carracedo en Editorial Canela.

Actualmente desenvolve a súa profesión nunha Unidade de Rehabilitación do Hospital Psiquiátrico de Conxo, en Santiago de Compostela. 

Desde hai anos é membro activo da Asociación Galega de Saúde Mental da cal é o seu presidente.

 Publicacións 
 Psiquiátricas 
Ramón Area ten escrito numerosos artigos científicos en revistas nacionais e internacionais, sobre todo no Siso Saúde, unha publicación periódica editada pola Asociación Galega de Saude Mental.

É autor, entre outros, de libros como:
 Sobre las alucinaciones (2004)
 Psicopatoloxía do retorno (2007), en colaboración con Alexandre García Caballero, premio Ramón Piñeiro de ensaio 2006. Vigo:  Galaxia. ISBN 978-84-7154-123-9.Ramón Area Carracedo en Dialnet.
 Arquitecturas da infancia (2010), en colaboración con Luis Vila Pillado. Ames: Laiovento. ISBN 9788484871798

Así mesmo, publicou moitos traballos en monografías colectivas, como:
 La esquizofrenia hoy (1997)
 Temas psiquiátricos (2002)
 O saber holístico: Homenaxe ao profesor Rof Carballo (2005). Vigo: Editorial Galaxia
 Sobre la conciencia (2006). Vigo : Asociación Galega de Saúde Mental. ISBN 84-935033-3-9
 Verbas de outono (2006)
 Verbas de outono (2007)

 Novela 
En decembro de 2015 presentou a súa primeira novela, Tempo de Pedra, publicada por Editorial Canela. ISBN 978-84-6084-348-1. En 2020, publicou en Edicións Positivas, Camiño negro.

 Vida persoal 
É fillo do escritor e profesor de filosofía Ramón Area Míguez e irmán do profesor de matemáticas e xestor da Universidade de Vigo, Iván Area.

 Notas 

Categoría:Nados en Ourense
Categoría:Nados en 1969
Categoría:Científicos de Galicia
Categoría:Escritores de Galicia
Categoría:Médicos de Galicia
Categoría:Psiquiatras de Galicia
Categoría:Alumnos da Universidade de Santiago de Compostela
Categoría:Personalidades sen imaxes